Ons gesin kom van ’n Gereformeerde agtergrond. Een aand het ons kinders saam met my ma, ’n Pinksterbiduur by ’n Pinkstergemeente bygewoon. Na die preek het die pastoor almal wat graag die doping in die Heilige Gees wou ontvang, vorentoe genooi. Die geleentheid was vir ons vreemd en ons het daarom nie vorentoe gegaan nie.
Ek nooi jou om baie ernstig te besin oor die feit dat God jou roep. Moenie jou kop skud nie, jy moet stadig lees en die fluisteringe van die Gees hoor. Hou ouer ek word, hoe meer word ek bewus van die belangrikheid van God se roeping vir ’n Christen. Ek is verbaas oor die tragiese feit dat die duiwel daarin geslaag het om God se mense van hierdie waarheid te roof en daarmee saam die grenslose leed wat God se koninkryk daardeur gely het en steeds ly.